Document ID: 32004R0886

32004R0886
L 168/14
JURNALUL OFÍCIAL AL UNIUNII EUROPENE
REGULAMENTUL (CE) NR. 886/2004 AL COMISIEI
din 4 martie 2004
de adaptare a anumitor regulamente și decizii din domeniul liberei circulații a mărfurilor, al politicii în domeniul concurenței, agriculturii, mediului și relațiilor externe ca urmare a aderării Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei
COMISIA COMUNITĂȚILOR EUROPENE,
având în vedere Tratatul de aderare a Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei (1) și, în special, articolul 2 alineatul (3) al acestuia,
având în vedere Actul de aderare a Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei (2) și, în special, articolul 57 alineatul (1) al acestuia,
întrucât:
(1)
În cazul anumitor acte a căror validitate se prelungește după data de 1 mai 2004 și care necesită adaptări ca urmare a aderării, adaptările necesare nu au fost prevăzute în Actul de aderare din 2003, sau au fost prevăzute, dar se impun adaptări suplimentare. Asemenea adaptări trebuie adoptate înainte de aderare, pentru a fi aplicabile de la data aderării.
(2)
În temeiul articolului 57 alineatul (2) din Actul de aderare, astfel de adaptări urmează a fi adoptate de Comisie în toate cazurile în care Comisia adoptă actul original.
(3)
Prin urmare, regulamentele (CE) nr. 1474/2000 (3), (CE) nr. 1477/2000 (4), (CE) nr. 1520/2000 (5), (CE) nr. 1488/2001 (6), (CE) nr. 76/2002 (7), (CE) nr. 349/2003 (8) și (CE) nr. 358/2003 (9) ale Comisiei, precum și deciziile 2000/657/CE (10), 2002/602/CECO (11), 1469/2002/CECO (12) și 2003/122/CE (13) ale Comisiei trebuie modificate corespunzător.
(4)
Este necesară abrogarea Deciziei 2003/450/CE a Comisiei din 18 iunie 2003 de recunoaștere a dispozițiilor aplicate în Republica Cehă în domeniul combaterii Clavibacter michiganensis (Smith) Davis et. al. ssp. sepedonicus (Spieckerman și Kotthoff) Davis et. al. ca fiind echivalente cu dispozițiile comunitare (14),
ADOPTĂ PREZENTUL REGULAMENT:
Articolul 1
Regulamentele (CE) nr. 1474/2000, (CE) nr. 1477/2000, (CE) nr. 1520/2000, (CE) nr. 1488/2001, (CE) nr. 76/2002, (CE) nr. 349/2003 și (CE) nr. 358/2003, precum și deciziile 2000/657/CE, 2002/602/CECO, 1469/2002/CECO și 2003/122/CE se modifică în conformitate cu anexa.
Articolul 2
Decizia 2003/450/CE se abrogă.
Articolul 3
Prezentul regulament intră în vigoare sub rezerva și de la data intrării în vigoare a Tratatului de aderare a Republicii Cehe, a Estoniei, a Ciprului, a Letoniei, a Lituaniei, a Ungariei, a Maltei, a Poloniei, a Sloveniei și a Slovaciei.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 4 martie 2004.

Labels: 3
15
4
20